Leida Sibul
Leida Sibul (31. august 1920 Valga – 14. veebruar 2012) oli eesti laulja. Ta õppis kutsekoolis õmblejaks, kuid unistas teatrirollidest. Ta õppis aastatel 1940–1941 ja 1947–1949 Tallinna Riiklikus Konservatooriumis (õpetaja Jenny Siimon), hiljem eraviisiliselt sama õpetaja juures. Töötas aastatel 1951–1953 artellis Salvo ja 1953–1957 trükikojas Kommunist. Leida Sibul oli aktiivne isetegevuslane, esines nii solistina kui ka duettides ja vokaalansamblites. Laulis 1957–1976 Eesti Raadio segakooris. Tuntuim oli tema duett Hilda Koniga (1955–1961). Sibulal on pisiroll (Silva ema) filmis "Keskea rõõmud".